Za vrijeme provedbe trebalo je analizirati kako su mjere EFPR-a i priroda operacija koje su se podupirale u okviru svake mjere pomogle u ostvarenju ciljeva ZRP-a. U tu su svrhu na radionicama i primjenom stručnog tehničkog znanja osmišljene ad hoc metode. Tu je analizu olakšala dostupnost detaljnih podataka na razini operacije. Na primjer, utvrđeno je da su operacije provedene u okviru 11 mjera EFPR-a (npr. inovacije iz članka 47., produktivna ulaganja u akvakulturu iz članka 48. stavka 1. točaka od (a) do (d) i od (f) do (h) te akvakultura koja osigurava usluge zaštite okoliša iz članka 54.) pomogle ostvarenju cilja ZRP-a koji se odnosi na promicanje razvoja održivih aktivnosti akvakulture. Ta vrsta analize pokazala je jasnu vrijednost dostupnosti detaljnih informacija o svim operacijama.

Na temelju članka 114. Uredbe o EFPR-u i članka 50. Uredbe o zajedničkim odredbama (UZO), GIP-ovi za sve programe moraju se dostaviti Komisiji svake godine do 31. svibnja. U njima se sažeto prikazuju glavna postignuća provedbe operativnih programa i poteškoće u njihovoj provedbi. Kao i Infosys, GIP-ovi obuhvaćaju provedbu do kraja prethodne kalendarske godine. Komisija i države članice upotrebljavaju pregled provedbe iz GIP-ova za preispitivanje postignuća i prema potrebi za uvođenje prilagodbi.

2.5.Evaluacije

Države članice provele su ex ante evaluacije kao osnovu za nacrt programa. Te su evaluacije dostavile Komisiji zajedno s operativnim programima. Komisija je izradila sažeto izvješće o ex ante evaluacijama. To je sažeto izvješće pokazalo da je glavna korist ex ante evaluacije potpora koju ona pruža u provedbi SWOT analize, u kojoj se utvrđuju specifične potrebe za intervencijom programâ i kvantificiraju ciljne vrijednosti pokazatelja.

Svaki program uključuje i plan evaluacije kojim se osiguravaju redovite evaluacije i odgovarajuće praćenje. Evaluacijama treba procijeniti djelotvornost, učinkovitost i učinak EFPR-a. Barem jednom za vrijeme programskog razdoblja u evaluaciji treba procijeniti kako je potpora EFPR-a pomogla u ostvarenju ciljeva za svaki prioritet EU-a. Te će se evaluacije uključiti u ex post evaluaciju EFPR-a, koju treba izraditi do kraja 2024.

Države članice najčešće provode evaluacije procesa i postupaka. Većina ih je strukturirana za procjenu djelotvornosti i učinkovitosti procesa na razini operativnog programa prema posebnim ciljevima i mjerama. Primjeri provedenih evaluacija:

·evaluacija provedbe lokalnog razvoja pod vodstvom zajednice,

·analiza troškova i koristi programa za prestanak rada,

·evaluacija programa označivanja repova hlapova slovom V,

·evaluacija programa za održivo ribarstvo,

·evaluacija recirkulacijskih akvakulturnih sustava,

·procjena učinka sektorâ plavog gospodarstva, i

·ex ante procjena upotrebe financijskih instrumenata.

Iz informacija o evaluacijama navedenih u GIP-ovima utvrđena su tri glavna ishoda:

·izmjene operativnog programa u skladu s opažanjima iz evaluacija, uglavnom radi preraspodjele sredstava namijenjenih mjerama koje su privukle manji interes na mjere za koje postoji veći interes,

·pojednostavnjenje, racionalizacija i prilagodba nacionalnih propisa i postupaka, i

·razvoj ideja i nacrta strukture programa za Europski fond za pomorstvo, ribarstvo i akvakulturu (EFPRA).

Sažeto izvješće o evaluaciji GIP-ova i radionice za potporu evaluaciji i za izgradnju kapaciteta jedinice za praćenje i evaluaciju u ribarstvu i akvakulturi (FAME) pokazali su da su se kvaliteta i opseg evaluacija znatno razlikovali među državama članicama. Kvaliteta i opseg evaluacija uvelike ovise o:

·organizaciji upravljačkih tijela i njihovoj djelotvornosti u nadzoru nacionalnog programa,

·razini stručnog znanja stručnjaka s kojima su ugovoreni radovi, i

·stupnju pripreme i stručnog znanja koji se primjenjuju na: